[image: dorlogo]

ÅRSBERETNING  2019

DRAMMEN OG OMEGN RIDEKLUBB

Styret har hatt følgende sammensetning:

Leder    				          Ole Stokke		
Nestleder                                                          Anders Hafskjold
Styremedlem/ Kasserer		          Ivar Alme 
Styremedlem                                                   Martin Aske Jacobsen
Styremedlem                              	          Solveig Gjelsten
Styremedlem  Sosiale medier/web ansvarlig  Anne Cathrine Bugge
Varamedlem                                                     Cathrine Gulhaugen
Varamedlem				           Martine Eknes Hegna
Klubbrevisorer                                                  Sverre Engar og Øystein Arnesen
                                                                
Valgkomite                                                        Bernt Otto Hauglin (leder)
                                                                             Astrid Pedersen
                                                                             Ellen Marie Stensrud
                                                                             Rill M Rytter Fjøren (vara)			


Klubben hadde pr. 31.12.2019. 377 medlemmer, 319  kvinner og 58 menn  Vi har 7 æresmedlemmer, 2 kvinner og 5 menn. Det har i løpet av året vært foretatt betydelig opprydning i medlemsmassen. Medlemmer strykes og føres inn umiddelbart etter at beskjed er gitt.

Alle faste rideskoleelever på øvede kurs er forpliktet til å være medlem i DOR.  Det er et misforhold mellom elever i rideskolen og antall unge registrerte medlemmer. Dette følges opp videre i 2020. 


Medlemskontingenten  har for 2019 vært
Kr.600- for senior
Kr.400- for junior
Kr.900- for familiemedlemskap

Det har i kalenderåret 2019 vært avholdt 8 styremøter og 48 saker er behandlet.  


Liers ordfører Gunn Cecilie Ringdal ble presentert  klubben og anlegget under sitt besøk på Spring  tour 3 i mai 2019 av leder med flere. Hun var imponert over det hun fikk se og oppleve.  

Ivar Alme, Anne Cathrine Bugge og Ole Stokke representerte klubben på NRyFs ting 2019. Anders Hafskjold, Anne Cathrine Bugge og Ole Stokke - BRyKs kretsting 2019.

ØKONOMI  

Regnskapet for 2019 er gjort opp med et overskudd på kr 65.014, - mot budsjettert overskudd kr. 75.000, -. Etter god regnskapsskikk er det kostnadsført/avsatt for et omstridt krav fra Lier Fruktlager AS/Fruktveien veisameie, kr. 72.013, -. Dersom forhandlinger fører frem, kan hele, eller deler av beløpet inntektsføres i 2020.

Det er inntektsført gaver med kr. 301.136, -. Hele beløpet kommer fra Bjørn Rune Gjelsten, og dekker ferdigstillelse av Gjelsten Arena. Med dette er prosjektet avsluttet, og klubbens regnskap er tilbake til normale tall. Som nevnt i årsberetningen har Gjelsten også finansiert restauranten Violetta, men dette influerer ikke klubbens regnskap. Uansett – nok en gang stor takk til Bjørn Rune Gjelsten. NRYF har også bidratt med sin andel til banen, kr. 500.000, - i 2019.

Koronapandemien har skapt store utfordringer for klubben, vår leietager, medlemmer og andre brukere. Stevner og treninger er blitt avlyst og det har vært betydelige begrensninger for den daglige drift. Økonomiske konsekvenser er betydelige. Klubbens budsjett er basert på at stevneaktiviteten i 2. halvår skal gå som planlagt, med normalt antall deltagere.

Styret er innstilt på å gjennomføre vedlikeholdsarbeider som planlagt.

Bingo og Grasrot er fortsatt viktige inntektskilder for DOR. Avtalen med Lykkespill (bingo) i Hokksund er forlenget. I skrivende stund er det 43 aktive grasrotspillere. For å registrere seg finnes det link på klubbens hjemmeside. Aktuelt org. nr. 970 022 295. Det er gratis – gir kun inntekter til klubben.

Det er ikke belastet lønn eller honorarer til styret i regnskapsåret.

Klubbens likviditet er pr. 31.12.2019 fortsatt tilfredsstillende.  Vi viser forøvrig til regnskapet.

KOMMUNIKASJON /SOSIALE MEDIER og HISTORISK ARKIV
For å få til en så god som mulig kommunikasjon og informasjonsflyt mellom klubb/styre/medlemmer, benytter klubben seg av både hjemmeside og sosiale medier. 
Vi legger vekt på å bruke sider som er brukervennlige så vel på PC som nettbrett og mobil. 
Nytt i 2019 er at DOR har opprettet Instagram-profil som i tillegg til klubbens Facebook-side brukes til kortfattet informasjonsflyt, bilder fra stevner m.m. 
Vår intensjon er å drifte alle klubbens offisielle sider/profiler på sosiale medier, på en så profesjonell måte som mulig; kortfattet og informativt. 
Vi ser oss godt fornøyde med tilbakemeldingene og vil fortsette i fremtiden å holde oss oppdatert på enkle måter å kommunisere/informere våre medlemmer og andre interesserte.

I tillegg har klubben i løpet av de siste par årene kommet godt i gang med et historisk arkiv, som pr i dag er tilgjengelig online på «Flickr», men med oversiktsside på DORs hjemmeside. 
Like viktig som god informasjonsflyt, er det å ta vare på vår klubbs lange og rike historie, noe vi håper at interesserer så vel nye som «gamle» medlemmer. 

Til nå har det vært hjemmesideredaktøren som står for hoveddelen av informasjonen utad, samt klubbens «historiske arkiv».
 
Hjemmeside: www.dor.no
Facebook: https://www.facebook.com/drammenogomegnrideklubb/
Instagram: https://www.instagram.com/drammenogomegnrideklubb/
Klubbens arkiv (historie) : https://www.flickr.com/photos/drammen_og_omegn_rideklubb/collections

Sportskomiteen har bestått av Astrid Pedersen, Solveig Gjelsten, Rill Rytter Fjøren,
Karina Espedal, Eirik Berentsen, Cathrine Gulhaugen, Martine Hegna, Martin Aske Jakobsen og Anders Hafskjold

Klubben har stått som arrangør for 5 internasjonale stevner, Norgesmesterskap ind.
Landsmesterskap, NM ponni (medarrangør), Lier Horse Show dressur(L) og Sprang(D), Drammen Open(D), 2 vintercupstevner (P/H) sprang, og klubbmesterskap sammen med Drammen Ryttersportsklubb

I tillegg har vi avholdt et vellykket weekendkurs i sprang med Jacob Hellstrøm..

Takk til de som har stilt opp for klubben som stevneledere, sekretariat, dommere, banebyggere, sponsorskaffer og alle andre medhjelpere.


Resultater 2019:

EM unge ryttere/junior/chidren
Unge ryttere: Erik Preben Strand representerte Norge. Han endte i den individuelle finalen på en 8.plass. 
Junior: Ingrid Gjelsten representerte Norge i juniorklassen. I den individuelle finalen endte hun på en 6.plass. 
EM ponni: På det norske laget red to DOR-ryttere: Madeleine Lien og Nora Fredriksen. Beste resultat ble individuelt ble Nora Fredriksens 15.plass. 
EM (seniorryttere): 
På det Norske laget red to DOR-ryttere: Geir Gulliksen og Johan-Sebastian Gulliksen. (Reserve) Victoria Gulliksen. 
 
Norgesserien 2019
1.divisjon: 	
Laget bestående av Linda Kristin Hanssen, Kristin Granlund, Hedda Hagen Berentsen og Eyvind Sverre Nistad tok andreplass og sølvmedalje i finalen. 
3.divisjon:
Andreplass og sølvmedalje til DOR-laget bestående av: Kristine Roseth, Emilie L. Gulhaugen, Ida Fossli Løfsnæs og Johannes Katteland Kihle. 
Unghest-VM: Victoria Gulliksen og Ibiza endte på en 4.plass i 6-års klassen.

Lag-NM sprang: DOR sendte to lag i 2019, hvorav et kvalifiserte seg til finalen.  Dette laget endte på (sammenlagt ) en 7.plass. Laget bestod av: Martine Eknes Hegna, Celine Eknes Hegna, Cathrine Aas og Åge Dagfinn Eide Askeland. 
Finale 2.divisjon Nations Cup. 
Nations Cup finale 2.divisjon – arrangert i Athen 23-27. juli 2019. 
På Norges vinnerlag red Geir Gulliksen, Johan-Sebastian Gulliksen og Victoria Gulliksen sammen med Solør-rytteren Hege Tidemandsen. 
Norgesmesterskap individuelt. 
Norgesmester sprang senior 2019: Geir Gulliksen. 
Bronsemedalje NM senior: Johan-Sebastian Gulliksen. 
Norgesmester junior: Ingrid Gjelsten
Norgesmester ponni (kategori 1): Nora Fredriksen.
Sølvmedalje NM ponni (kategori 2): Julie Askim Petersen
Landsmesterskapet 2019: 
Sølvmedalje til Åge Dagfinn Eide Askeland i Landsmesterskapet 1,30m. 
Kretsmesterskap sprang 2019: 
Lag: 
Individuelt: Bronsemedalje KM senior Camilla Haukjem
                      Sølvmedalje KM junior Sofie Rieber-Mohn Borgen
                      Bronsemedalje KM junior Kristine Drag
Kretsmesterskap dressur 2019: 
Lag senior: Kretsmestre Linn Brudevold Næss og Susanne Hjerpeland
Individuelt KM Senior: Bronsemedalje til Susanne Hjerpeland

Lokalmesterskapet «naboklubbenes mesterskap» og rideskolemesterskapet 2019
Rideskolemester dressur: Hedda Glesne
Rideskolemester sprang : Amanda Lyngar 
Klubbenes mesterskap
Dressur LC - gullmedalje: Susanne Hjerpeland
Sprang ponni – gullmedalje: Malene Skålin
Sprang 1,10m – gullmedalje: Sofia Nyberg
Sprang 1,20m – gullmedalje: Celine Eknes Hegna
Sprang 1,30m – gullmedalje: Julie Bergem

Oversikt over teknisk personell i DOR 2019
Ivar Alme    			 		SD3/KLS
Anders Hafskjold    		 		SBB FEI level 3/KL
Anne Cathrine Bugge                 		SD3
Ingerid Låker Sandvik			             SD3
Eirik Berentsen 				SB1
Sharon Lauritzen				SB1	
Melinda Elise Gramdal			SD1
Charlotte Lundemo Stenbro			Steward 1 
Ole Stokke 					SBB FEI Level 2/KL

DOR trenger fortsatt å rekruttere teknisk personell, så  vi ønsker å sende flere på kurs i 2020 for å utvide kompetansen innad i klubben.  

AU har bestått av Bernt Otto Hauglin og Ole Stokke.

Som en videreføring av den store oppgraderingen som fant sted i 2018 har følgende blitt gjort i 2019:

Helgen før Spring Tour 2019 ble det avholdt vårdugnad med godt fremmøte. Vi fikk malt, raket, ryddet og satt ut hindermateriellet.  Vi hadde også en høstdugnad hvor vi klargjorde anlegget for vinteren.

Ny traktor med baneplaner er stillet til DOR/DRS sin disposisjon av familien Gjelsten.  Egen avtale er på plass mellom partene her.  
Vi takker for denne generøse gesten som muliggjør  vedlikehold av våre baner på en enda bedre måte.

I regi av DRS er det laget ny innkjøring  til «trekanten» og forsterkning av dekket der samt etablert en voll mot Fruktveien.  Veier på anlegget er oppgradert med toppdekke bestående av knust asfalt.  Videre er det laget nye Ringmasterbuer på begge oppvarmingsbaner.   250 meter voll med sammenhengende tujahekk er etablert på anlegges sørside.

Klubben vil få takke DRS/Eirik Berentsen for den enorme innsatsen som har blitt gjort på anlegget i forbindelse med alle oppgraderinger som har funnet sted i 2019.

DOR har også fullført utskiftningen ut samtlige vinduer i stall, hybel og sekretariat.  

DOR har også hatt en gjennomgang av det elektriske anlegget, med påfølgende utbedringer. Dette inkluderer også ny hovedtilførsel til kjellerstallen.  Alle utbedringene ble ferdigstillet første kvartal 2019.

Brannvarslingsanlegg er oppgradert og branntekniske tegninger er oppdatert.  Anlegget er nå brannteknisk godkjent pr 24.10.2019.  Alle avvik i tilsynsrapporten er lukket.

Gjennom 2019 er det jobbet med «Restaurantbygget», med byggestart senhøstes 2019 og planlagt ferdigstillelse før Springtour 1 våren 2020 til glede for klubben og rytternorge. 

Klubben mottok i desember 2019 et tilsagn på kr 200 000,- fra Sparebankstiftelsen DNB til oppgradering av lys og bunner i ridehallene.  Klubben takker så mye for dette.
Gamle lysarmaturer er byttet ut med nye LED armaturer i begge de store hallene før jul 2019.

Vi mottok også i desember en Gavetildeling fra SpareBank 1 Stiftelsen BV på kr 300 000,- til nytt lydanlegg.  Klubben hjerteligste takk her også.  Lydoppgraderingen vil bli et prosjekt i 2020 i samarbeide med DRS.




Årsberetning for Drammen Rideskole 2019
v/Rideskolesjef  Ellen Roseth.
Det vektlegges godt og hyggelig miljø i rideskolen. Et inkluderende miljø
for alle. Vi har knøtteridning for de yngste fra 3 år. En del voksenkurs og terapiridning hvor vi finner den eldste på 76 år.
Tilbudet dekker alle aldere relatert til ulike kurs. Undervisning fra nybegynner til videregående elever.
Det er en fin ungdomsgjeng i stallen som via LAM midler får opplæring relatert til inkludering og hjelpefunksjon for mennesker med fysiske eller psykiske hjelpebehov. Antall elever i rideskolen er jevnt mellom 280 til 300.

Drammen rideskole har en offentlig gruppe på Facebook med over 700 følgere. Her legges ut informasjon om aktivitet i rideskolen.

Formiddagstimer er fortsatt vanskelig å rekruttere elever til. 

Hester:
Det er noe utfordring knyttet til antall hester og da særlig litt større hester. Hestemateriellet har svært høy gjennomsnittsalder.
Det er utfordrende å anskaffe gode rideskolehester.

Materiell:
Rideskolen har greit med hjelmer og vester til utlån.
Vi har også godt refleksutstyr ved turridning.
Rideskolen får også noe utstyr av gavmilde privatryttere, både dekken og sjabrakker m.m.
Det har vært ønskelig å anskaffe lette hinderstøtter som er forbeholdt rideskolen, vi har LAM midler som vil bli benyttet til dette – med anskaffelse i begynnelsen av 2020.

Aktiviteter i helger/ferier:
· 13. januar. FERD rideskolecup Buskerud finalen, 2 ryttere fra DOR kom videre til landsfinalen.
· 19. januar. Skoleklasse på DOR sitt dressurstevne.
· 16. mars. Skolesprangstevne.
· Dagrideleier i påsken.
· 8. juni. Skolesprangstevne.
· 15. Juni. Barnas Hestedag, med stort oppmøte i fint vær.
· I juni – stor dugnad med istandsetting av «beite» til skolehestene, midler fra kiosken på Barnas hestedag ble benyttet til innkjøp av stauer og strømtråd. En kjempejobb ble gjort av barn og foreldre. 
· Skoleklasse på DOR. Lier Horse Show – få deltagere.
· Dagrideleier på sommeren i Juni og august.
· 12. oktober. Skolesprangstevne.
· 30. Skolemesterskapsklasser. DOR.
· 7. desember Juleshow.
I tillegg rideknapp 1 til 5, bursdagsridning, turridning og dropp in timer.

Instruktører per 31.12.2019
Ellen Roseth, rideskolesjef og terapiridelærer.
Anette Torkildsrud
Caroline Gangsø
Alexandra Tønnesen
Sharon Lauritzen, shettis-rideskole.
Esther Hoff, dressur 
Hanne Sloth, formiddagstimer

